google/wiki40b huggingface dataset:
Perubatan veterinar

Perubatan veterinar ialah cabang sains yang membincangkan pencegahan, diagnosis dan perawatan penyakit, gangguan dan kecederaan pada haiwan. Ruang lingkup perubatan veterinar adalah luas, meliputi semua spesies haiwan, kedua-dua bela jinak dan liar, dengan pelbagai keadaan yang boleh menjejaskan spesies berlainan.
Perubatan veterinar diamalkan secara meluas, kedua-dua dengan dan tanpa penyeliaan profesional. Jagaan profesional paling kerap dibawa oleh pakar perubatan veterinar (juga dikenali sebagai vet, pembedah veterinar atau doktor veterinar), tetapi juga oleh pekerja paraveterinar seperti jururawat atau juruteknik veterinar. Ini boleh ditambah dengan paraprofesional lain dengan spesialisme tertentu seperti fisioterapi atau pergigian haiwan, dan peranan relevan spesies seperti tukang ladam.
Sains veterinar membantu kesihatan manusia melalui pengawasan dan kawalan penyakit zoonosis (penyakit berjangkit dipindahkan daripada haiwan bukan manusia kepada manusia) dan ahli sains veterinar kerap bermuafakat dengan ahli epidemiologi.
Heßheim

Heßheim merupakan sebuah kawasan perbandaran terletak di daerah Rhein-Pfalz-Kreis, Rhineland-Palatinate, Jerman.
La Crouzille

La Crouzille merupakan sebuah komun di jabatan Puy-de-Dôme di tengah Perancis.
Akta Parlimen

Akta Parlimen adalah sebuah statut (biasanya dikenali sebagai undang-undang) yang dikuatkuasakan sebagai undang-undang utama atau primer oleh suatu Parlimen kebangsaan atau sub-kebangsaan. Contohnya di Republik Ireland, ia dikenali sebagai Akta Oireachtas digunakan, dan di Amerika Syarikat istilah Akta Congress digunakan.
Di  negara-negara Commonwealth, istilah ini digunakan di dalam kedua-dua maksud yang sempit, sebagai suatu perincian rasmi suatu undang-undang yang diluluskan di dalam wilayah yang tertentu, dan di dalam maksud yang lebih umum, ia adalah bagi undang-undang utama yang diluluskan di mana-mana negara.
Kelutsinaran dan kelutcahayaan

Dalam bidang optik, kelutsinaran (juga dikenali sebagai kejernihan, ketelusan atau kejelasan) ialah sifat fizikal yang membolehkan cahaya melalui bahan tanpa serakan. Pada skala makroskopik (satu dimensi yang dikaji jauh lebih besar daripada panjang gelombang foton yang dipersoalkan), foton boleh dikatakan mengikuti Hukum Snell. Kelutcahayaan ialah satu superset kelutsinaran: ia membolehkan cahaya melalui, tetapi tidak semestinya (lagi, pada skala makroskopik) mengikuti Hukum Snell; foton boleh berserakan di salah satu daripada kedua-dua antara muka di mana terdapat perubahan dalam indeks pembiasan, atau secara dalaman. Dalam erti kata lain, medium lutcahaya membolehkan pengangkutan cahaya manakala medium lutsinar bukan sahaja membolehkan pengangkutan cahaya tetapi membolehkan pembentukan imej. Bahan lutsinar kelihatan jelas, dengan penampilan keseluruhan satu warna, atau gabungan apa pun yang membawa kepada spektrum yang cemerlang setiap warna. Sifat yang bertentangan dengan kelutsinaran ialah kelegapan.
Dodekanisa

Dodekanisa (Bahasa Yunani: Δωδεκάνησα, Dodekánisa, IPA: ðo̞ðe̞ˈkanisa, harfiah "12 pulau"; Bahasa Itali: Dodecanneso. Bahasa Inggeris: Dodecanese) ialah sebuah kepulauan yang terdiri dari 12 buah pulau besar dan ditambah lagi dengan 150 buah pulau-pulau kecil Yunani di Laut Aegea, di luar pantai barat daya Turki. Di dalam sejarah, terdapat banyak gereja Byzantium di sekitar Dodecanese. Pulau terkenalnya ialah Agathonisi, Chalki, Lipsi, Pserimos dan Telendos.
Pada tahun 2005, prefektur ini memiliki jumlah penduduk seramai 200,452 orang dan memiliki keluasan wilayah sebesar 2,714 km². Prefektur ini memiliki angka kepadatan penduduk seramai 73 orang/km². Ibu kotanya ialah Rodos.
Filem Helen of Troy

Pelakon

Filem ini turut disertai oleh beberapa orang pelakon terkenal, antaranya adalah Stanley Baker, Rossana Podestà, Brigitte Bardot

Ringkasan

Kisah Iliad mengenai perang Trojan, diceritakan dari sudut pandangan Trojan.
Pastrana, Sepanyol

Pastrana merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Cimindi

Poskod

Poskod yang digunakan di Cimindi adalah 46392. Terdapat 17 buah desa di dalam daerah kecamatan Cigugur.
Return to the Blue Lagoon

Pelakon

Filem ini turut disertai oleh beberapa orang pelakon terkenal, antaranya adalah Brian Krause, Milla Jovovich, Lisa Pelikan

Ringkasan

Sambungan pada filem klasik 1980, dua kanak-kanak terdampar di sebuah pulau indah di Pasifik Selatan. Kedua mereka hidup ringkas bersama dan menjadi remaja yang jatuh cinta bersama.
Sukamandi, Manggar

Poskod

Poskod yang digunakan di Sukamandi adalah 33513. Terdapat 14 buah desa di dalam daerah kecamatan Manggar.
George R. R. Martin

Awal hidup dan pendidikan

George Raymond Martin lahir pada 20 September 1948, di Bayonne, negeri New Jersey; kepada Margaret Brady Martin dan Raymond Collins Martin, seorang pekerja dalam sebuah pelabuhan (longshoreman). Beliau mempunyai dua adik perempuan.
Martin menghadiri Mary Jane Donohoe School serta kemudiannya Marist High School di New Jersey. Pada 1970, Martin mendapat ijazah Sarjana Muda Sains dalam bidang kewartawanan dari Medill School of Journalism milik Northwestern University di Evanston, Illinois secara summa cum laude; beliau meneruskan pengajian Sarjana Sainsnya dalam bidang Kewartawanan tahun 1971 di Medill.
Ketika meletusnya Perang Vietnam, beliau mendapat kelayakan sebagai seorang askar kerahan namun beliau menolak lalu memohon penukaran tugas atas dasar cermat (conscientious objector) sebagai seorang relawan Volunteers in Service to America di Cook County Legal Assistance Foundation selama dua tahun dari 1972 hingga 1974.

Kerjaya penulisan

Ketika dia menduduki Marist High School, beliau mula menaruh minat terhadap buku komik terutamanya judul-judul mengenai kisah adiwira terbitan Marvel Comics; beliau turut menjadikan Stan Lee antara idola penulisannya "lebih lagi berbanding Shakespeare atau Tolkien." Beliau pernah mengutus surat kepada para editor komik Fantastic Four- isu No. 20 (November 1963) - para peminat yang turut menyumbang dalam bahagian surat-menyurat siri komik ini saling berutus surat dengannya sehingga mereka bersama-sama mewujudkan suatu lingkungan peminat (fandom) yang giat. Beliau turut menulis banyak terbitan peminat; Suatu karya cereka peminatnya berjudul "Powerman vs. The Blue Barrier" memenangi suatu anugerah pengkaryaan peminat pada tahun 1965.
Martin mula menulis cerita pendek dalam genre cereka sains secara profesional pada usia 21 tahun. Karya pertamanya, "The Hero", diterbitkan dalam isu Februari 1971 majalah Galaxy. Cerita pendek "With Morning Comes Mistfall" (1973) dalam majalah Analog dicalonkan untuk Anugerah Hugo dan Anugerah Nebula. Novel pertamanya Dying of the Light disiapkan tahun 1976 dan terbit tahun 1977.
Mandalawangi, Sukasari

Poskod

Poskod yang digunakan di Mandalawangi adalah 41256. Terdapat buah desa di dalam daerah kecamatan Sukasari.
Stesen Keretapi Seremban

Sejarah

Stesen ini dibina pada antara tahun 1904 hingga tahun 1910 dengan kos sebanyak RM26,000.00, berkhidmat untuk beberapa buah syarikat kereta api zaman awal sebelum Keretapi Tanah Melayu mengambil alih pengurusan semua laluan kereta api di Malaya pada tahun 1948. Stesen ini menyediakan perkhidmatan KTM Antarabandar dan juga pengangkutan barangan.
Dari 6 Februari 1994 hingga 12 April 1994, stesen ini dijalankan pemodelan semula yang ektensif sebagai persediaan untuk perkhidmatan Laluan Rawang-Seremban KTM Komuter. Kerja-kerja pengubahsuaian menyaksikan penaiktarafan kemudahan KTM Komuter baru dalam stesen, dan juga penaikan aras semua platform di stesen untuk memudahkan penumpang menaik turun kereta api KTM. Sekarang tren komuter telah dipanjangkan hingga Stesen Pulau Sebang dekat Alor Gajah, Melaka.
Hidemasa Morita

Pasukan kebangsaan

Hidemasa Morita bermain 1 perlawanan untuk pasukan bola sepak kebangsaan Jepun.
Xbox One

Xbox One ialah barisan konsol permainan video generasi kelapan yang dibangunkan oleh Microsoft. Diumumkan pada Mei 2013, ia pengganti kepada Xbox 360 dan konsol ketiga dalam keluarga Xbox. Ia pertama kali dikeluarkan di Amerika Utara, bahagian Eropah, Australia, dan Amerika Selatan pada November 2013, dan di Jepun, China, dan negara-negara Eropah pada September 2014. Ini ialah konsol permainan Xbox pertama yang akan dikeluarkan di China, khususnya dalam Zon Bebas Perdagangan Shanghai. Microsoft memasarkan peranti itu sebagai "sistem hiburan semua-dalam-satu" Baris Xbox One terutamanya bertanding melawan konsol seperti Sony PlayStation 4 dan Wii U dan Nintendo Switch.
Kampung Kota, Ayer Tawar

Poskod

Poskod yang digunakan di Kampung Kota, Ayer Tawar, Perak ialah 32700.
Alwarkurichi

Demografik 2001

Menurut bancian India pada tahun 2001, Alwarkurichi memiliki bilangan penduduk seramai 9,447. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Alwarkurichi memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Vorteks kutub

Vorteks kutub ialah siklon besar berterusan yang terletak di kawasan berdekatan kutub-kutub sesebuah planet. Ia terdiri daripada angin berudara padat dan sejuk dari kawasan artik yang bertebaran antara kawasan troposfera tengah dan atas sehingga ia menjangkau ke stratosfera. Angin bawaan vorteks sebegini menguat pada musim sejuk dan menjadi lemah pada musim panas kerana kebergantungannya kepada perbezaan antara suhu-suhu di kawasan kutub dan kawasan khatulistiwa.
Vorteks kutub di hemisfera utara paling tertumpu di dua lokasi: satu berdekatan Pulau Baffin dan satu lagi di timur laut Siberia. Vorteks di hemisfera selatan pula tertumpu berdekatan pesisiran Pentas Ais Ross, tepatnya dekat lajur barat ke-160. Arah putaran vorteks berhubung kait rapat dengan lokasinya akibat kesan Coriolis, di mana vorteks Hemisfera Utara akan berpusing mengikut arah lawan jam manakala vorteks di Hemisfera Selatan pula akan berpusing mengikut arah jam.
Kampung Losong Megat Husin

Poskod

Poskod yang digunakan di Kampung Losong Megat Husain, Kuala Terengganu, Terengganu adalah 21000.
Zarrentin (Amt)

Zarrentin merupakan sebuah munisipaliti terletak di daerah Ludwigslust-Parchim, Mecklenburg-Vorpommern, Jerman.
Sungai Kemaman

Sungai Kemaman ialah sebatang sungai di negeri Terengganu di Malaysia.
Pusat Tahanan Simpang Renggam

Pusat Tahanan Simpang Renggam terletak di Simpang Renggam, Johor, Malaysia. Pusat Tahanan ini menahan individu yang melakukan jenayah , tidak kira tahanan atau penjenayah Melayu, Cina atau India. Pusat ini diurustadbir oleh Kementerian Dalam Negeri Malaysia.
Pusat tersebut dibina pada 1986 bagi menempatkan tahanan yang ditangkap di bawah Ordinan Darurat (Ketenteraman Awam dan Mencegah Jenayah) 1969 dan Akta Dadah Berbahaya (Langkah-Langkah Pencegahan Khas) 1985 serta banduan lain dan banduan reman.

MIC mencadangkan ia ditutup

Pada 11 Disember 2009, Presiden MIC, Datuk Seri S. Samy Vellu mencadangkan pusat tahanan ini ditutup kerana tidak memenuhi spesifikasi yang ditetapkan.Pada 2007 ketika menjadi Menteri Kerja Raya dengan mata kepala sendiri beliau mendapati pusat tahanan itu sesak dan banduan tinggal dalam keadaan jijik.
Sepatutnya hanya menampung 2,000 tahanan tetapi kini jumlahnya melebihi 4,000 banduan.Banduan yang menjalani hukuman penjara hendaklah dipindahkan ke penjara moden seperti Penjara Sungai Buloh manakala tahanan yang belum didakwa dibawa ke mahkamah untuk menghadapi hukuman. Jika tidak dapat didakwa , maka hendaklah dikenakan hukuman khidmat masyarakat dan kemudian dipindah ke pusat pemulihan lain.
Menteri Dalam Negeri Datuk Seri Hishammuddin Tun Hussein menyatakan Kementerian tidak dapat melayan tuntutan keluarga tahanan kerana mereka memang melanggar undang-undang. Tidak ada layanan istimewa kerana mereka adalah tahanan dan sebelum melakukan sebarang kesalahan, seharusnya mereka berfikir panjang.
Podium

Dalam kebanyakan acara sukan, tiga atlet terbaik dalam satu pertandingan akan menerima pingat atau trofi semasa berdiri di atas podium.

Sukan permotoran

Dalam sukan permotoran, tiga pemandu teratas dalam satu perlumbaan akan menerima trofi di atas podium. Dalam siri antarabangsa, lagu kebangsaan juara, dan diikuti dengan pengeluar akan dimainkan dan bendera negara dikibarkan.
Selepas penghadiahan trofi, pemandu-pemandu biasanya akan menyembur champagne kepada satu sama lain dan ahli pasukan mereka yang memerhati di bawah, satu tradisi yang dimulakan Dan Gurney selepas perlumbaan Le Mans 24 Jam 1967. Sekali-sekala perbuatan ini dielakkan sebagai tanda hormat terhadap kematian semasa acara tersebut atau sebagai menghormati adat setempat.
Istilah ini telah menjadi perkataan biasa dalam media, di mana seorang pemandu dikatakan "akan mendapat podium" atau "hampir mendapat podium" apabila dia mendapat atau tidak mendapat tempat tiga teratas.
Liebesbriefe einer portugiesischen Nonne

Pelakon

Filem ini turut disertai oleh beberapa orang pelakon terkenal, antaranya adalah Susan Hemingway, William Berger, Herbert Fux

Ringkasan

Maria berusia 16 tahun itu dipaksa memasuki biara Serra D'Aires, dikendalikan secara rahsia oleh Satanis. Pengakuan dosa beliau adalah dalam pakatan sulit dengan Mother Superior ...
Mimas (bulan)

Nama

Nama "Mimas" dan nama-nama kesemua tujuh satelit Zuhal yang diketahui telah dicadangkan oleh anak lelaki John Herschel dalam karya 1847nya, Keputusan-keputusan Pencerapan Astronomi yang dibuat di Tanjung Harapan
Menurut terbitan Liddell dan Scott Greek-English Lexicon, bentuk adjektif Mimas/Mimans ialah Mimantean (kata namanya ialah Mimantis, Greek Μῑμάντις). Secara praktikalnya, peminjaman perkataan Inggeris seperti Mimasian dan Mimian kerap dilihat, tetapi selalunya penulis-penulis menggunakan frasa 'of Mimas'.

Ciri-ciri fizikal

Ketumpatan rendah Mimas (1.17) menandakan yang kebanyakan daripadanya terdiri daripada ais batu dengan sedikit jumlah batu. Disebabkan tindakan kuasa pasang surut ke atasnya, bulan ini tidak sfera sepenuhnya; paksi terpanjangnya adalah 10% lebih panjang berbanding dengan paksi terpendeknya. Bentuk agak bujur telur Mimas jelas kelihatan dalam gambar-gambar terkini daripada kapal Cassini.
Paparan Mimas yang jelas kelihatan ialah sebuah kawah hentaman yang tersangat besar sejauh 130 km untuk menyeberanginya, dinamakan Herschel sempena orang yang menjumpai bulan ini. Diameter Herschel ialah hampir satu pertiga diameter bulan itu sendiri; dindingnya ialah beranggaran 5 km tinggi, sebahagian daripada dasarnya berukuran 10 km dalam, dan puncak tengahnya menjulang 6 km daripada dasar kawah. Jikalau terdapat sebuah kawah yang berskala serupa di bumi ia lebih daripada 4,000 km diameternya, lebih lebar daripada Kanada. Hentaman yang membentuk kawah ini seharusnya hampir menghancurkan Mimas: rekahan boleh dilihat di sebelah Mimas yang bertentangan yang mungkin berpunca daripada gelombang kejutan kesan daripada hentaman yang bergerak melalui badan bulan ini.
Permukaannya penuh dengan kawah-kawah hentaman yang kecil, tetapi tiada satu pun yang saiznya menghampiri Herschel. Sungguhpun Mimas dipenuhi dengan kawah-kawah, kawah ini tidak sekata. Kebanyakan permukaaan dipenuhi dengan kawah-kawah yang berdiameter lebih besar daripada 40 km, tetapi di kawasan kutub selatan, kawah-kawah yang berukuran lebih daripada 20 km adalah sangat kurang bilangannya. Keadaan ini mencadangkan bahawa terdapat proses tertentu yang memindahkan kawah-kawah yang lebih besar dari kawasan ini.
Saintis-saintis secara rasminya mengenal pasti dua jenis ciri-ciri geologi di Mimas: kawah-kawah dan lurah-lurah.
Sila lihat:Senarai ciri-ciri geologi di Mimas.
Mimas bertanggungjawab melenyapkan bahan-bahan dari Bahagian Cassini, jurang antara dua cincin Zuhal yang terlebar, Cincin A dan Cincin B.
Curi kenderaan

Curi kenderaan merupakan satu bentuk jenayah mencuri atau cubaan mencuri kenderaan bermotor (seperti kereta, motosikal, lori dan bas).

Kenderaan yang paling banyak dicuri

Buatan serta model kenderaan yang paling banyak dicuri bergantung kepada beberapa faktor, termasuklah kawasan serta semudah mana ia dicuri. Di Amerika Syarikat misalnya, kereta yang paling banyak dicuri ialah Honda Accord, Honda Civic dan Toyota Camry.
Di Malaysia, negeri Selangor merekodkan kes curi kenderaan tertinggi, diikuti Kuala Lumpur dan Johor. Sejak tahun 2005, model-model Proton merupakan model kenderaan yang paling banyak dicuri, dengan Proton Wira mencatatkan kes kecurian tertinggi, diikuti Proton Satria, Proton Waja, Proton Perdana dan yang terbaru Perodua Myvi. Kecurian paling tinggi direkodkan adalah kenderaan yang telah diubahsuai enjin dan yang menggunakan alat ganti serta aksesori dari negara Jepun.
Wilayah Sugamuxi

Wilayah Sugamuxi merupakan subwilayah Colombia di Jabatan di Boyacá. Subwilayah ini terbahagi kepada 15 kawasan perbandaran.

Kawasan perbandaran

Aquitania • Cuitiva • Firavitoba • Gámeza • Iza • Mongua • Monguí • Nobsa • Pesca • Sogamoso • Tibasosa • Tópaga • Tota
Maktab Rendah Sains MARA Lenggong

Sejarah penubuhan

Maktab Rendah Sains Mara Lenggong mula dibangunkan pada 1 Disember 1998 setelah Majlis Pecah Tanah oleh YAB Dato' Mustapha Mohamed, Menteri Pembangunan Usahawan Malaysia ketika itu. Pada tanggal 1 Disember 1998, kerja-kerja penerokaan tanah dan pembersihan tapak dimulakan. Projek MRSM ini menelan belanja sebanyak 25.4 juta dan diselenggarakan oleh Pegawai Penguasa yang telah dilantik oleh pihak MARA sendiri, iaitu TECHART Sdn. Bhd. sebagai Pengurus Projek dan AHA Architect Dasar Runding Sdn. Bhd. sebagai jurutera banggnan dan jurutera mekanikal elektrik.
Maktab yang bernilai 25.4 juta ini terdiri daripada 1 blok Pentadbiran, Akademik, Perpustakaan dan Bengkel Kemahiran Hidup, 1 blok Rumah Pengetua, 2 unit Rumah Penolong pengetua, 1 blok Rumah Guru (8 unit), 1 blok Rumah Pekerja dan 1 unit Pondok Pengawal yang mana kesemuanya terletak di atas Lot 2446, 2828, 2846, 3064 dan PT 391 di Mukim Temelong dan lot 1739, 2736, 2737 dan 2778 di Mukim Durian Pipit Daerah Hulu Perak.
Maktab ini juga dikelilingi oleh kawasan rekreasi yang popular di negeri Perak iaitu Tasik Raban, Tasik Kota Tampan dan Hutan Simpan Lata Kekabu. MRSM Lenggong pada ketika ini dikendalikan oleh seorang Pengetua, 2 orang Penolong Pengetua, 55 orang guru dan 30 orang tenaga sokongan pentadbiran di samping pembekal makanan, cucian dan Perkhidmatan keselamatan (Metro Security) Sempena pembukaannya, satu Majlis Membaca Yassin telah disempurnakan oleh Y.B Dato' Seri Mohamed Nazri bin Abdul Aziz.
Maktab yang siap sepenuhnya pada tahun 2001 ini mula mengambil kumpulan pelajarnya yang pertama pada 2 April 2001 dengan pendaftaran seramai 258 pelajar meliputi tingkatan 1 dan tingkatan 4. Bilanggannya adalah seramai 450 orang iaitu 10 kelas tingkatan 1 dan 5 kelas tingkatan 4. Kumpulan pertama pelajar MRSM Lenggong mengambil SPM adalah pada tahun 2002, manakala PMR pada tahun 2003.
Pengiran Anak Puteri 'Azemah Ni'matul Bolkiah

Sukan SEA 2017

Yang Teramat Mulia berkenan mewakili skuad polo Negara Brunei Darussalam dan berjaya meraih pingat gangsa.
Rebab

Bentuk

Badan rebab lazimnya dibuat daripada kayu nangka dan berongga di bahagian dalam. Bentuk badannya lebar di bahagian atas dan tirus ke bawah. Dadanya ditutup dengan kulit diperbuat daripada perut lembu yang dikeringkan. Busut kecil yang dibuat dari lilin lebah ditampal pada sebelah kiri dadanya dipanggil "susu". Di sisi bahagian atas lehernya dipasang pemulas bagi melaras suaranya. Leher atau papan jari dipasang pada bahagian atas badannya. Pada bahagian atas kepalanya berukiran dan dipanggil `Pucuk Rebung'. Lehernya memanjang ke bawah menerusi badan dan hujungnya menjadi pancang di bahagian bawah di mana alat itu diletakkan berdiri bila ia dimainkan. Kayu kekuda titian tadi diletak pada tengah dadanya dan boleh diubah kedudukannya. Busurnya dibuat dari kayu dan melengkong sedikit. Tali penggesek ialah urat daripada selapuk balutan mayang kelapa dan kini digunakan tali tangsi.

Kegunaan

Rebab banyak digunakan dalam muzik di Afghanistan. Selain itu, rebab juga digunakan gamelan dan muzik mengiringi Mak Yong, Main Puteri, dan Selampit di Malaysia dan Indonesia.

Cara bermain

Rebab diletak berdiri di depan pemain yang duduk bersila di lantai. Rebab digesek dengan busur dan ketegangan tali busur dikawal dengan menggunakan jari. Jari-jari tangan sebelah lagi memetik atau menekan pada tali-tali di bahagian leher untuk mengeluarkan berbagai-bagai pic.
Zainal Kling

Prof Datuk Dr Zainal Kling adalah Ketua Kluster Sejarah Warisan dan Sosiobudaya Majlis Profesor Negara (MPN) di Malaysia.Beliau adalah pensyarah Universiti Pendidikan Sultan Idris (UPSI), Tanjung Malim,Perak.
Sebagai bekas Dekan Fakulti Sastera dan Sains Sosial Universiti Malaya (UM) dan pemegang Kursi Tun Abdul Ghafar Baba UM berharap pemansuhan PPSMI akan menjayakan konsep 1Malaysia. Beliau adalah AJK Gabungan Persatuan Penulis Nasional yang antara lain mempertikaikan prestasi PPSMI.

Malaysia tidak pernah dijajah

Pada 9 September 2011 di Putrajaya, Zainal menjelaskan bahawa berdasarkan fakta dan dokumen sejarah, kecuali tiga Negeri Selat, Tanah Melayu "tidak pernah terjajah",,  sebaliknya, hanya dinaungi atau dilindungi oleh British. Sejak Perjanjian Pangkor ditandatangani pada tahun 1874, tidak pernah tercatat dalam perjanjian itu bahawa negeri Perak dan lain-lain (negeri-negeri yang mempunyai sultan) akan dijajah, 
Sebaliknya pula, ahli Parlimen Parit Buntar, Dr Mujahid Yusuf Rawa enggan menerima sejarah bertulis bahawa Negeri-negeri Melayu Bersekutu dan Negeri-negeri Melayu Tidak Bersekutu tidak pernah dijajah, sebaliknya mahu pihak Majlis Profesor Negara (MPN) melucutkan keanggotaan Profesor Zainal Kling. Beliau mempersoalkan "Jikalau bukan penjajahan mengapakah adanya istilah ' pejuang kemerdekaan'? Mengapakah adanya semangat nasionalisma menentang penjajahan British?. Kenapa perdana menteri pertama, Tunku Abdul Rahman melaungkan merdeka." Sebalik Dr Zainal Kling menggesa PAS menggugurkan perkataan 'Islam' kerana perjuangannya jauh menyimpang.

Pembangkang suka anarki

Dr Zainal Kling menyatakan Perhimpunan haram Gabungan Pilihan Raya Bersih dan Adil (Bersih) pada 9 Julai 2011 memperlihatkan sikap pembangkang yang suka kepada anarki bagi menimbulkan huru-hara dan kekacauan.Inilah sikap sebenar komunis.
Komunis menentang pentadbiran British bukan kerana mahu memerdekakan Tanah Melayu tetapi mereka bercita-cita untuk menubuhkan ‘Republik Komunis’ di negara ini.Penentangan komunis terhadap Jepun di Tanah Melayu bukan bertujuan untuk membebaskan Tanah Melayu tetapi kerana orang China ketika itu amat marah dan malu atas penaklukan Jepun ke atas China pada 1937 hingga 1945

Mansuhkan PPSMI

Pada 8 Julai 2009 : Dr Zainal Kling menggesa dasar PPSMI dimansuhkan dengan segera kerana terbukti satu kesilapan.Mengapa perlu tunggu 2012.